b'\n_START_ARTICLE_\nJacob Christie Kielland\n_START_SECTION_\nPersonlig liv\n_START_PARAGRAPH_\nHan ble f\xc3\xb8dt i Bergen til arkitekt Jens Zetlitz Monrad Kielland (1866\xe2\x80\x931926) og hans hustru Anna Magdalena Cathrine (1871\xe2\x80\x931948) av den skots\xc3\xa6ttede familien Christie. Farfaren var presten og politikeren Jacob Kielland, og gjennom ham var, Jacob Christie Kielland grandnev\xc3\xb8 til maleren Kitty Lange Kielland og forfatteren Alexander Kielland. Han hadde en yngre s\xc3\xb8ster, Else Christie Kielland som var kunstmaler._NEWLINE_I desember 1926 giftet han seg med Anne Sofie Nygaard. De fikk tre d\xc3\xb8tre.\n_START_SECTION_\nYrkeskarriere\n_START_PARAGRAPH_\nJacob Christie Kielland fikk sin arkitekturutdannelse ved Norges tekniske h\xc3\xb8gskole i 1919. Hans far hadde v\xc3\xa6rt professor fra 1912 til 1918._NEWLINE_Etter eksamen drev Jacob Christie Kielland sitt eget arkitekturfirma i Oslo. I 1930 ble han sekret\xc3\xa6r for byarkitekten i Oslo. Han ble direkt\xc3\xb8r for Oslo Bolig- og Sparelag (OBOS), det st\xc3\xb8rste boligbyggelaget i Norge. Han forlot stillingen i 1946 for \xc3\xa5 bli leder for boligdirektoratet, en stilling han hadde inntil direktoratet ble nedlagt p\xc3\xa5 midten av 1960-tallet._NEWLINE_Kielland ble tildelt St. Olavs Orden. Dessuten var han ridder av Polyhymnia (orden) siden 1919._NEWLINE_Han d\xc3\xb8de i Oslo i 1972.'